Haghi nie haghie mantai… kadang-kadang oghang sobut “Hari Bantai”… duo-duo samo yo… ikut tompek masing masing lah nak nyobut ei camno… ghamai gak yang tertanyo-tanyo… apo haghi mantai nie ? hanyo waghih-waghih yo yang tahu apo de haghi mantai… haghi mantai nie salah satu adat oghang minang baik di negeri sembilan, mahu pun sekitar sempadan N9 macam kek lubok cino, alor gajah, broga, manchis, segamat, dan lain-lain perkampungan..
Oghang lain tak nyambut poso sangat… cumo oghang negoghi sembilan yo yg beriyo-iyo nyambut poso agak eh... Sobab tuh ado haghi mantai… dlm setahun cuma ado duo haghi yang disobut haghi mantai… pertamo haghi nengok anak bulan ramadhan … satu laei, haghi nengok anak bulan syawal… tapi yang paling meghiah maso nak ghayo lah…. sumo anak cucu balik kampung. kuk tak paham bahaso N9, den tulis ikut omputih sikit… apo de haghi mantai nie.
“Hari Mantai“ is one of Negeri Sembilan traditions, where people sell fresh meat (not sure if it is also done in other states) on the day of seeing ‘anak bulan Ramadhan’ and ‘anak bulan Syawal’. On this day, the men are busy selling and buying fresh beef, buffalo meat and chicken. At the same time, women are also busy preparing ketupat, lemang dodol and cooking rendang and nut gravy.Biaso ei.. kalau nak dapek daging yang sodap-sodap… lopeh subuh dah kono caghik daging mantai nie… baghu lah buleh ngaso daging batang pinang ko…. daging bertodoh ko…. kalau nak poghut, hati, limpo… pun kono caghik pagi-pagi… kalau dah pukul 8, dapek daging biaso yo lah… kalau dah pukul 10… 11…. dah habih… tak ngaso lah daging mantai…. daging mantai nie sogar… sodap buek ghondang… tulang selangko sodap di buek sup… lombut, tak liat.. apo tak ei.. pagi-pagi smolih… tongah haghi dah siap nak di ghondang… mano samo ngan daging boli kek pasar… satu laei, bilo nak nyambut poso, elok buek ghondang… ghondang itam oghang minang tahan lamo… buleh lah buek juadah berbuko 2,3 haghi poso yang pertamo tuh. Ado yo yang rajin bakar lomang.. ikut suko la.. Apo-apo pun si ramadhan kito tu dah buek hal laie..dah tak datang dah hari nie..apo nak jadi budak tu...
min_Latn min_Latn min_Latn